Арам Тигранович Ганаланян

Ганаланян Арам Тигранович (1909—1983) — армян литература да фольклор туялысь, филологияса доктор (1970), академик (1977).

 Олан туй 
А.Т. Ганаланян чужис 1909 вося урасьӧм 12-ӧд лунӧ Грузияса Ахалцха карын.

Арам Ганаланян 1931 воын помаліс Ереванса канму университет. 
Велӧдіс ереванса шӧр школаясын (1931—1933), вӧлі лекторӧн Ереванса канму университет (1937—1944) да X. Абовян нима Арменияса педагогика институтын (1934—1951). 

Уджаліс наукаын: вӧлі Арменияса ССР-ысь культура историялӧн институтын да Арменияса ССР-ысь история да литература институтын младшӧй научнӧй сотрудникӧн (1932—1937), СССР-са наукаяс академияын Арменияса филиаллӧн Кыв да литература институтын старшӧй научнӧй сотрудникӧн (1937—1943).

1943—1960 воясӧ — Армения ССР-са наукаяс академияысь М. Абегян нима литература институтын фольклор юкӧнӧн веськӧдлысь, 1960—1983 воясӧ — старшӧй научнӧй сотрудник.

1960—1983 воясӧ вӧлі Армения ССР-са наукаяс академияысь «Историко-филологический журналын» редакторӧс вежысьӧн.

Куліс 1983 вося лӧддза-номъя тӧлысь 9-ӧд лунӧ Ереванын.

 Туялан удж 
1970 воын дорйис филологияса доктор ним вылӧ диссертациа. 1965 воын сійӧс бӧрйисны Арменияса ССР-са наукаяс академиаӧ член-корреспондентӧн, 1977 воын — збыль пырысьӧн (академикӧн).

Туялӧмъяслӧн медшӧр нырвизьыс — фольклористикалӧн история да теория, армяна фольклор да литература костын йитӧдъяс, фольклор текстологии, армяна предание жанр видлалӧм.

Армения ССР-лӧн комиссия вӧзйӧм серти М. Абегян да и Г. Абовкӧд дасьтіс «Давид Сасунский» армяна йӧзкостса героическӧй эпослысь ӧтувъя текст.

 Небӧгъяс 
 Армянские народные сказки / Вступит. статья, сост. и примеч. А. Т. Ганаланяна. — Ереван, 1965.
 Армянские предания. — Ереван: Изд-во АН АрмССР, 1979. — 355 с. (тираж 4000)
 Армянские храбрецы. — Ереван, 1943. — 24 с. (Серия «Боевые подвиги сынов Армении»)
 Отражение памятников зодчества и камнерезного искусства в армянском фольклоре: Доклад. II Междунар. симпозиума по армянскому искусству. — Ереван: Изд-во АН АрмССР, 1978. — 10 с. (тираж 500)

 Наградаяс 
 Армяния ССР-са наукаын нимӧдана уджалысь (1967)
 «Почёт пас» орден

 Ӧшмӧсъяс 
 Энциклопедия фонда «Хайазг»

 Ыстӧдъяс 

Категория:Персоналия анбурӧд
Категория:Персоналия:Армения
Категория:Фольклор туялысьяс